Diari Oficial de la Generalitat Valenciana


Sumari del DOGV 3164, del 19-01-1998 (1998/224)

ORDRE de 12 de gener de 1998, de la Conselleria d'Agricultura, Pesca i Alimentació, per la qual s'aprova el Pla d'Obres d'Interès General per a la modernització del regadiu de la Reial Sèquia de Montcada (València) (I part).
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3164

Data del DOGV
:   19-01-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/224


Data del document
:   12-01-1998

Organisme emissor
:   Conselleria d'Agricultura, Pesca i Alimentació

Tipus de document
:   Ordre

ORDRE de 12 de gener de 1998, de la Conselleria d'Agricultura, Pesca i Alimentació, per la qual s'aprova el Pla d'Obres d'Interès General per a la modernització del regadiu de la Reial Sèquia de Montcada (València) (I part). [1998/X224]
  
La Conselleria d'Agricultura, Pesca i Alimentació compta, entre els seus objectius prioritaris, amb la modernització del regadiu de la Comunitat Valenciana. Això comporta la realització d'obres que milloren la gestió dels recursos hídrics i l'adequació de les infraestructures als sistemes de reg moderns, mentre siga possible.
  
La Conselleria, amb l'estudi exhaustiu previ de la Reial Sèquia de Montcada i de la seua zona regable, ha elaborat un pla d'obres d'interès general que afectarà els termes municipals següents, ordenats segons el curs de la sèquia:
  
Paterna, Quart de Poblet, València, Burjassot, Godella, Rocafort, Montcada, Alfara del Patriarca, Vinalesa, Foios, Albalat dels Sorells, Museros, Massamagrell, la Pobla de Farnals, Rafelbunyol, Bonrepòs i Mirambell, Almàssera, Meliana, Massalfassar, Albuixec, el Puig i Puçol.
  
Les actuacions previstes són les necessàries per aconseguir unes condicions de reg millors, l'estalvi de consum d'aigua i millora de l'accés a les finques rústiques a través de l'adequació de la xarxa viària d'ús agrícola, la reutilització d'aigües residuals depurades, l'augment de la capacitat de regulació, la millora de la gestió dels recursos hídrics i la transformació en la mesura del possible del sistema de reg tradicional a reg localitzat.
  
Amb aquestes actuacions es pretén obtenir beneficis de caràcter social, agronòmic i econòmic.
  
En virtut d'això, a proposta de la Direcció General de Regadius i Estructures Agràries, i en ús de les facultats que tinc assignades,
  
ORDENE
  
Article 1
  
Queda aprovat el Pla d'Obres d'Interès General per a la Modernització del Regadiu de la Reial Sèquia de Montcada (València) (I part).
  
Article 2
  
D'acord amb l'article 62 de la Llei de Reforma i Desenvolupament Agrari, i amb els decrets 151/1990, de 17 de setembre, 169/1991, de 30 de setembre, 13/1995, de 10 de gener, i 39/1995, de 7 de març, del Consell de la Generalitat Valenciana, les obres de recreixements, revestiments, reconstrucció, correcció de traçats, neteja, canalització, reparació de sifons, tapaments, col·locació de tubs desarenadors, control de cabals i, fins i tot, desviament de la Reial Sèquia de Montcada, queden classificades d'Interès General.
  
Així mateix, les que afecten la xarxa de sèquies d'ús comú (agrupacions, revestiments, reconstruccions, correccions de traçats, bombaments, etc.), d'aprofitament d'aigües depurades (impulsions, conduccions, estacions d'elevació d'aigües), construcció de basses de regulació i comportes i cabalímetres i les de construcció de camins rurals, queden classificades com d'Interès General, en el grup a) de l'article 61 de la mencionada Llei de Reforma i Desenvolupament Agrari.
  
DISPOSICIONS FINALS
  
Primera
  
La Direcció General de Regadius i Estructures Agràries dictarà les normes complementàries per a la millor aplicació del que es disposa en aquesta ordre.
  
Segona
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 12 de gener de 1998
  
La consellera d'Agricultura, Pesca i Alimentació,